


[image: Integrált Jogalkotási Rendszer]Mende Község Önkormányzata Képviselő-testületének /2026. (X. .) önkormányzati rendelete
a 15/2023. (X.31.) számú a közterület használat rendjének helyi szabályozásáról szóló rendelet módosításáról
[1] Mende Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvényt 32. cikk (1) bekezdés e) pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva,
[2] a helyi sajátosságokra tekintettel a közterületek használatára és a közterület használat engedélyezésére az alábbi rendeletet alkotja:
1. §
A közterület használat rendjének helyi szabályozásáról szóló 15/2023. (XI. 6.) önkormányzati rendelet 4. § címe helyébe a következő rendelkezés lép:
„4. § [Közterületek bontása, közterület-bontási hozzájárulás, kapubejáró kialakítás]”
(1) A közterület használat rendjének helyi szabályozásáról szóló 15/2023. (XI. 6.) önkormányzati rendelet 4. §-a a következő (3) bekezdéssel egészül ki:
„(3) A kapubejáró kialakításához a 4. mellékletben meghatározott nyomtatványt kell kitölteni.”
2. §
A közterület használat rendjének helyi szabályozásáról szóló 15/2023. (XI. 6.) önkormányzati rendelet az 1. melléklet szerinti 4. melléklettel egészül ki.
3. §
Ez a rendelet 2026. október 8-án lép hatályba.

Mende, 2026. ……

Kaszanyi József							     Dr. Mona Gyula
   polgármester                                                                                      címzetes főjegyző

A rendelet kihirdetve: 2026. ………………

1. melléklet a 9/2026. (X. 8.) önkormányzati rendelethez
„4. melléklet a 15/2023. (XI. 6.) önkormányzati rendelethez
(A melléklet szövegét a(z) Kérelem-minta-kozterulet-kapubejaro.pdf elnevezésű fájl tartalmazza.)”

